ಅಲಾನಾ ಕಿಂಗ್

**ಅಲಾನಾ ಮಾರಿಯಾ ಕಿಂಗ್** ( ಪುಟ್ಟುದಿನಿ  22 ನವೆಂಬರ್ 1995) ಆಸ್ಟ್ರೇಲಿಯಾದ ಪೊಂಜುವು  ಕ್ರಿಕೆಟ್ ಆಟಗಾರ್ತಿ. ಆರ್ ಪೊಂಜುವುಲೆನ ರಾಷ್ಟ್ರೀಯ ಕ್ರಿಕೆಟ್ ಲೀಗ್ (WNCL) ಪಶ್ಚಿಮ ಆಸ್ಟ್ರೇಲಿಯದ  ಪರವಾದ್  ಬುಕ್ಕೊ ಪೊಂಜುವುಲೆನ  ಬಿಗ್ ಬ್ಯಾಷ್ ಲೀಗ್ ಡ್  ಪರ್ತ್ ಸ್ಕಾರ್ಚರ್ಸ್ ಪರವಾದ್  ಕ್ರಿಕೆಟ್  ಗೊಬ್ಬುವೆರ್.
ಇಂಬೆರ್ ಒರ್ತಿ  ಆಲ್ ರೌಂಡರ್, ಆರ್ ಬಲಗೈ ಲೆಗ್ ಸ್ಪಿನ್ ಬುಕ್ಕೊ  ಬಲಗೈ ಬ್ಯಾಟಿಂಗ್ ಲಾ ಮನ್ಪುವೆರ್  ಇಂಬೆರ್  ದುಂಬು ವಿಕ್ಟೋರಿಯಾ  ಬುಕ್ಕೊ  ಮೆಲ್ಬೋರ್ನ್ ಸ್ಟಾರ್ಸ್ ಪರವಾದ್ ಲ ಗೊಬ್ಬುದು ಇತ್ತೆರ್.

## ಆರಂಭಿಕೊ ಜೀವನೊ
ಕಿಂಗ್  ವಿಕ್ಟೋರಿಯಾದ ಮೆಲ್ಬರ್ನ್ ಉಪನಗರವಾಯಿನ ಕ್ಲಾರಿಂಡಾಡು  ಪುಟ್ಟುದಿನಿ. ಆರೆನ ಮೂಲ  ಆಂಗ್ಲೋ-ಇಂಡಿಯನ್, ಅರೆನ  ಪೋಷಕೆರ್  ರಡ್ಡ್ ಜನಲ ಭಾರತೊದ ತಮಿಳುನಾಡುದ ರಾಜೊಧಾನಿ ಚೆನ್ನೈ  ಡ್ದ್ ಮೆಲ್ಬರ್ನ್ ಗ್  ವಲಸೆ ಪೊದು ಇತ್ತೆರ್.
 ಟೆನಿಸ್, ಸಾಫ್ಟ್ಬಾಲ್ ಬುಕ್ಕೊ  ಬೇಸ್ಬಾಲ್ ಬೆತೆ ಬೆತೆ ನಮೂನಿದ  ಕ್ರೀಡೆಲೆನ್  ಪ್ರಯತ್ನ ಮಂತಿ ಬುಕ್ಕೊ  ಕ್ರಿಕೆಟ್ ಡ್ ಅರೆನ  ಆಸಕ್ತಿನ್  ಮುಂದುವರಿಸುನ  ಮೂಲಕ ಕಿಂಗ್ ತನ್ನ  ಪಲಯನ ಪಜ್ಜೆನ್ ಅನುಸರಿಸಾಯಳ್. ಟೆನಿಸ್ ಅರೆನ ಸುರುತ  ಆಯ್ಕೆಯಾಯಿನ  ಕ್ರೀಡೆಯಾಂಡ್.  ಆರ್ ಅರೆನ  ಐನೇ ವರ್ಷೊಡು  ಟೆನಿಸ್ ರಾಕೆಟ್ ನ್ ಕೈಟ್ ಪತ್ತೊಂದು   ಆಸ್ಟ್ರೇಲಿಯಾದ  ಮಾ ಮಲ್ಲ  ಟೆನಿಸ್  inter-ಕ್ಲಬ್ ಪ್ರತಿನಿಧಿ ಸ್ಪರ್ಧೆಯಾಯಿನ  ಟೆನಿಸ್ ವಿಕ್ಟೋರಿಯಾ ಪೆನ್ನಂಟ್ ಡ್ ಸ್ಪರ್ಧಿಸಾಯೆರ್. 2011ಟ್  ಆಸ್ಟ್ರೇಲಿಯನ್ ಓಪನ್ನ ಮಹಿಳಾ ಸಿಂಗಲ್ಸ್ ಫೈನಲ್ ಡ್  ಆರ್  ಬಾಲ್ ಕಿಡ್ ಆದೂಲಾ ಸೇವೆ ಸಲ್ಲಿಸಾದಿತ್ತೆರ್.

## ದೇಶದ  ವೃತ್ತಿಜೀವನೊ
2012 ಟ್  ಮಹಿಳಾ ರಾಷ್ಟ್ರೀಯ ಕ್ರಿಕೆಟ್ ಲೀಗ್ ಡ್  ವಿಕ್ಸ್ಪಿರಿಟ್ ಅರೆನೊಟ್ಟುಗ್  16 ನೇ ವರ್ಷೊಡು  ಕಿಂಗ್ ಗ್  ತನ್ನ ಸುರುತ  ರೂಕಿ ಒಪ್ಪಂದೊನು ಕೊರ್ದು ಇತ್ತೆರ್. ಮೂಜಿ  ವರ್ಷದ ಬುಕ್ಕೊ  ಆರ್  2015-2016  ಸಮಯೊಡು  WBBL ದ  ಉದ್ಘಾಟನಾ ಆವೃತ್ತಿಗಾದ್  ಮೆಲ್ಬೋರ್ನ್ ಸ್ಟಾರ್ಸ್ ಗ್  ಅಚ್ಚರಿದ  ಲೆಪ್ಪುನ್  ಪಡೆಯೆರ್. ಆರ್  2016 ಟ್  ಮಲ್ಲ  ವಿಕ್ಟೋರಿಯಾ ತಂಡೊಗ್  ಸೇರ್ಪಡೆ ಆಯೆರ್.ಮಹಿಳಾ ಬಿಗ್ ಬ್ಯಾಷ್ ಲೀಗ್ ಋತುಟ್  16 ವಿಕೆಟ್ಗ ದೊಟ್ಟು  ಜಂಟಿ ಐನೇ ಮಸ್ತ್  ವಿಕೆಟ್ ಪಡೆಯಿನ  ಆಟಗಾರ್ತಿಯಾದ್  ಲೊಕಗ್ ತೊಜುಲೆಕ್ಕ   ಆರ್ ಯಶಸ್ವಿ ಆಟಗಾರ್ತಿಯಾಯೆರ್.
ಏಪ್ರಿಲ್ 2022ಟ್, ಇಂಗ್ಲೆಂಡ್ ದ  ದಿ ಹಂಡ್ರೆಡ್ 2022ತ  ಕ್ರೀಡಾಋತುವಿಗಾದ್  ಟ್ರೆಂಟ್ ರಾಕೆಟ್ಸ್ ಕಿಂಗ್ ನ್ ಖರೀದಿ ಮಂತುಂಡು. 13 ಆಗಸ್ಟ್ 2022 ದಾನಿ, ಟ್ರೆಂಟ್ ರಾಕೆಟ್ಸ್ ಬುಕ್ಕೊ  ಮ್ಯಾಂಚೆಸ್ಟರ್ ಒರಿಜಿನಲ್ಸ್ ನಡುತ ಗುಂಪು ಹಂತದ ಪಂದ್ಯೊಡು, ಆರ್  ಮ್ಯಾಂಚೆಸ್ಟರ್ ಮೂಲದ ವಿರುದ್ಧ ಹ್ಯಾಟ್ರಿಕ್ ಪಡೆಯೆರ್ ಬುಕ್ಕೊ  ದಿ ಹಂಡ್ರೆಡ್ನ ಡ್ ಹ್ಯಾಟ್ರಿಕ್ ಪಡೆಯಿನ  ಸುರುತ ಪೊಂಜೊವಾಯೆರ್.

ಅವ್ವ್ವೆ  ತಿಂಗಳ್ಡು  2022 ಹಂಡ್ರೆಡ್ ಆವೃತ್ತಿಡ್  ಓವಲ್ ಇನ್ವಿನ್ಸಿಬಲ್ಸ್ ಬುಕ್ಕೊ  ಟ್ರೆಂಟ್ ರಾಕೆಟ್ಸ್ ನಡುತ ಗುಂಪು ಹಂತದ ಪಂದ್ಯೊಡು, ಕಿಂಗ್ ಸತತ 10 ಡಾಟ್ ಬಾಲ್ ಲೆನ್  ಕೊರ್ಪಿನ ಮೂಲಕ  ವಿಶಿಷ್ಟ ಸಾಧನೆನ್  ಸಾಧಿಸಾಯೆರ್. ಹಂಡ್ರೆಡ್ನ ಇತಿಹಾಸೊಡು  ಈ ಮೈಲಿಗಲ್ಲನ್  ಸಾಧಿಸಿನ ಸುರುತ  ಆಟಗಾರ್ತಿ ಪನ್ಪಿನ ಪುಗರ್ಮೆಗ್ ಪಾತ್ರರಾಯೆರ್.

## ಅಂತಾರಾಷ್ಟ್ರೀಯೊ  ವೃತ್ತಿಜೀವನೊ
2019ತ  ಏಪ್ರಿಲ್ ಡ್,  ಕ್ರಿಕೆಟ್ ಆಸ್ಟ್ರೇಲಿಯಾ ಅರೆಗ್ ರಾಷ್ಟ್ರೀಯ ಪ್ರದರ್ಶನ ತಂಡದೊ ಒಪ್ಪಂದೊನು  2019-20 ಕ್ರೀಡಾಋತುದ  ದುಂಬೆ ಕೊರುಂಡು.
ಜನವರಿ 2022ಟ್, ಪೊಂಜೊವುಲೆನ ಆಶಸ್ ಡ್  ಸ್ಪರ್ಧಿಸಾರೆ  ಇಂಗ್ಲೆಂಡ್ ವಿರುದ್ಧದ ಸರಣಿ ಆಸ್ಟ್ರೇಲಿಯಾದ ತಂಡೊಡು  ಕಿಂಗ್ ಅರೆನ ಪುದರ್ ನ್ ಪ್ರಸ್ತಾಪ ಮಂತೆರ್. ಗಾಯೊ ಆತಿನ  ಜಾರ್ಜಿಯಾ ವೇರ್ಹ್ಯಾಮ್ ಬುಕ್ಕೊ  ಸೋಫಿ ಮೊಲಿನ್ಯೂಕ್ಸ್ ಅಕಲೆನ  ಬದಲ್ ಗ್  ಕಿಂಗ್ ನ್ ತಂಡೊಡು  ಸೆರಾಂಡ್. ಆಂಡಾ  ಸೊಜಿಗದ ಪ್ಯಾಕೇಜ್ ಆದ್  ಅಮಂಡಾ-ಜೇಡ್ ವೆಲ್ಲಿಂಗ್ಟನ್ ಅರೆನ್  ತಂಡೊಡು ಸೇರಿಸಲಾಂಡ್, ಆಯ್ಕೆಗಾರೆರ್ ಆಸ್ಟ್ರೇಲಿಯಾ ಎ ತಂಡಕ್ಕಾದ್  ಗೊಬ್ಬರೆ  ಅವಕಾಶ ನೀಡುನ  ಸಲುವಾದ್  ಅಮಂಡಾ-ಜಾಡೆ ವೆಲ್ಲಿಂಗ್ಟನ್ ಅರೆನ್  ಪಿದಯಿ ದೀಯರೆ ನಿರ್ಧಾರ ಮನ್ತೆರ್.
ಆರ್  2022ತ  ಜನವರಿ 20 ಕ್, ಇಂಗ್ಲೆಂಡ್ ವಿರುದ್ಧ ಆಸ್ಟ್ರೇಲಿಯಾದ ಪೊಂಜುವುಲೆನ  ಟ್ವೆಂಟಿ-20 ಅಂತರರಾಷ್ಟ್ರೀಯ ಪಂದ್ಯಕ್ (ಡಬ್ಲ್ಯುಟಿ20ಐ) ಪಾದಾರ್ಪಣೆ ಮಂತೆರ್. ಅವ್ವೆ  ತಿಂಗಳುದ ಬುಕ್ಕೊ, ನ್ಯೂಜಿಲೆಂಡ್ ಡ್  ನಡೆತಿನ  2022ತ  ಪೊಂಜುವುಲೆನ  ಕ್ರಿಕೆಟ್ ವಿಶ್ವಕಪ್ ಗ್  ಆಸ್ಟ್ರೇಲಿಯಾ ದ  ತಂಡೊಡು ಅರೆನ ಪುದರ್ ಕೂಡುಂಡು. ಆರ್  2022ತ  ಜನವರಿ 27ದಾನಿ, ಇಂಗ್ಲೆಂಡ್ ವಿರುದ್ಧದ ಏಕೈಕ ಪೊಂಜೊವುಲೆನ ಆಶಸ್ ಟೆಸ್ಟ್ ಡ್  ಆಸ್ಟ್ರೇಲಿಯಾದ ಪೊಂಜೊವುಲೆನ  ಟೆಸ್ಟ್ ಪಂದ್ಯಕ್  ಪಾದಾರ್ಪಣೆ ಮಂತೆರ್.
ಆರ್  3 ಫೆಬ್ರವರಿ 2022 ದಾನಿ  ಪೊಂಜೊವುಲೆನ ಒಂಜಿ ದಿನೊತ  ಅಂತಾರಾಷ್ಟ್ರೀಯ ಪಂದ್ಯಕ್ (ಡಬ್ಲ್ಯು. ಒ. ಡಿ. ಐ.) ಪಾದಾರ್ಪಣೆ ಮಂತೆರ್, ಪೊಂಜೊವುಲೆನ  ಆಶಸ್ನಡ್  ಇಂಗ್ಲೆಂಡ್ ದ ವಿರುದ್ಧ ಆಸ್ಟ್ರೇಲಿಯಾ ಪರ ಗೊಬ್ಬಿಯೆರ್. ಅಂಚಾದ್, ಆರ್  ಪದಿನಾಲ್  ದಿನೊತ ಅಂತರೊಡು  ಅಂತಾರಾಷ್ಟ್ರೀಯ ಕ್ರಿಕೆಟ್ ದ  ಪೂರಾ ಮೂಜಿ  ಸ್ವರೂಪೊಡು  ಅರೆನ  ಸುರುತ  ಕ್ಯಾಪ್ ಗೆಂದಿಯೆರ್.
ಕ್ರಿಕೆಟ್ ಬೇಸಿಗೆದ  ಉದ್ದಲಾ  ಚೆಂಡುದೊಟ್ಟು ಅದ್ಭುತ ಪ್ರದರ್ಶನ  ಕೊರಿನ ಬುಕ್ಕೊ, 2022ಟ್  ಏಪ್ರಿಲ್ ಡ್, ಆರ್  ಕ್ರಿಕೆಟ್ ಆಸ್ಟ್ರೇಲಿಯಾದೊಟ್ಟುಗು  ಅರೆನ ಸುರುತ ಒಪ್ಪಂದೊನು  ಪಡೆಯೆರ್.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು